107. ΑΠΟΦΑΣΗ ΥΠΟΥΡΓΟΥ ΕΞΩΤΕΡΙΚΩΝ Αριθ. Γ2 Φ.022/559/ΑΣ 148 της 30 Ιουλ./8 Αυγ. (ΦΕΚ Β΄ 751) Περί τροποποιήσεως της υπουργικής αποφάσεως Φ.020/326/ΑΣ 103 της 19/26 Φεβρ. 1977 (ΦΕΚ 145 τ.Β΄), ως προς το χρόνο υποβολής των δικαιολογητικών συμμετοχής των υποψηφίων σε διαγωνισμό για την πρόσληψη Μεταφραστών-Διερμηνέων με σύμβαση εργασίας Ιδιωτικού Δικαίου στην Κεντρική Υπηρεσία του Υπουργείου Εξωτερικών. Έχοντας υπόψη τις διατάξεις του άρθρ. 81 του Νομ. 419/1976 «περί Οργανισμού του Υπουργείου Εξωτερικών», αποφασίζουμε: Σελ. 160,078(δ) Τεύχος     Σελ.        Άρθρ.1.-Τα δικαιολογητικά συμμετοχής των υποψηφίων σε διαγωνισμούς για την πρόσληψη Μεταφραστών-Διερμηνέων με σύμβαση εργασίας Ιδιωτικού Δικαίου στην Κεντρική Υπηρεσία του Υπουργείου Εξωτερικών πρέπει να υποβάλλουν οι επιτυχόντες, στη Γ1 Διεύθυνση Προσωπικού μέσα σε 15 ημέρες από την ανακοίνωση των αποτελεσμάτων. Άρθρ.2.-1.Ο υποψήφιος απαλλάσσεται της υποχρεώσεως υποβολής των δικαιολογητικών που αποδεικνύουν στοιχεία ή προσόντα του, εφόσον αυτά αναγράφονται στην αστυνομική του ταυτότητα. 2.Στην περίπτωση αυτή ο υποψήφιος επιδεικνύει την αστυνομική του ταυτότητα στον αρμόδιο υπάλληλο της Διευθύνσεως Προσωπικού του Υπουργείου Εξωτερικών, ο οποίος βεβαιώνει πάνω στην αίτηση συμμετοχής στο διαγωνισμό την ύπαρξη αυτών των στοιχείων ή προσόντων. 